CELEX: 32010D0581
Language: sl
Date: 2010-09-27 00:00:00
Title: 2010/581/EU: Izvedbeni sklep Sveta z dne 27. septembra 2010 o dovolitvi Republiki Poljski, da uvede posebni ukrep izjeme od člena 26(1)(a) in člena 168 Direktive 2006/112/ES o skupnem sistemu davka na dodano vrednost

30.9.2010   
            
            
               SL
            
            
               Uradni list Evropske unije
            
            
               L 256/24
            
         IZVEDBENI SKLEP SVETA
   z dne 27. septembra 2010
   o dovolitvi Republiki Poljski, da uvede posebni ukrep izjeme od člena 26(1)(a) in člena 168 Direktive 2006/112/ES o skupnem sistemu davka na dodano vrednost
   (2010/581/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 291(2) Pogodbe,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1), zlasti člena 395(1) Direktive,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V dopisu, ki ga je generalni sekretariat Komisije prejel 16. novembra 2009 je Poljska zaprosila za dovolitev uvedbe posebnega ukrepa izjeme od določb Direktive 2006/112/ES, ki urejajo pravico do odbitka vstopnega davka („posebni ukrep“).
            
         
               (2)
            
            
               V skladu z drugim pododstavkom člena 395(2) Direktive 2006/112/ES je Komisija z dopisom z dne 14. decembra 2009 obvestila druge države članice o zahtevku Poljske. Z dopisom z dne 17. decembra 2009 je Komisija uradno obvestila Poljsko, da ima vse informacije, potrebne za obravnavo zahtevka.
            
         
               (3)
            
            
               Na Poljskem se uporablja omejitev odbitka DDV za osebne avtomobile. Vendar so nekatera vozila razen osebnih avtomobilov zaradi svoje oblike primerna tako za poslovno kot za zasebno rabo.
            
         
               (4)
            
            
               Trenutno velja, da je davčni zavezanec dolžan plačati izstopni davek na zasebno uporabo, kadar namerava v zasebne namene uporabljati vozila, razen osebnih avtomobilov, na katere se je vstopni davek že v celoti ali delno odbil ob nakupu, odkupu znotraj Skupnosti, uvozu, najemu ali zakupu. Vendar pa davčni zavezanec težko natančno določi zasebno uporabo, davčni organi pa jo težko nadzorujejo.
            
         
               (5)
            
            
               Zato je Poljska za poenostavitev obračunavanja davka na dodano vrednost (DDV) in za preprečevanje davčnih utaj in izogibanja davkom vložila zahtevek za odobritev izjeme s katero bi se pravica do odbitka DDV za vozila, razen osebnih avtomobilov, ki se lahko uporabljajo tako za poslovne kot zasebne namene, omejila na 60 % DDV, obračunanega pri nakupu, odkupu znotraj Skupnosti, uvozu, najemu ali zakupu, do največ 6 000 PLN, da se prepreči prekomerni odbitek DDV na luksuzne avtomobile, za katere je bolj verjetno, da se bodo uporabljali v zasebne namene. Tako davčni zavezanec ne bi več bil dolžan plačati izstopnega davka na zasebno rabo vozila.
            
         
               (6)
            
            
               Ta posebni ukrep bi se moral uporabljati samo za vozila, razen osebnih avtomobilov, z maksimalno nosilnostjo nad 500 kg in maksimalno težo 3,5 tone. Izjema ne bi smela veljati za vozila, namenjena opravljanju posebnih nalog, kot na primer vozila za pomoč na cesti, pogrebna vozila in nakladalnike, ter vozila za nadaljnjo prodajo ali najem.
            
         
               (7)
            
            
               Zato bi dovolitev te izjeme morala veljati za določen čas s prenehanjem veljavnosti 31. decembra 2013. Na podlagi izkušenj, pridobljenih do tega datuma, se lahko oceni, ali je izjema še upravičena ali ne.
            
         
               (8)
            
            
               Izjema nima negativnega vpliva na lastna sredstva Unije, pridobljena z DDV –
            
         SPREJEL NASLEDNJI SKLEP:
   Člen 1
   Z odstopanjem od člena 168 Direktive 2006/112/ES se Republiki Poljski dovoli izjema omejitve pravice odbitka DDV pri nakupu, odkupu znotraj Skupnosti, uvozu, najemu ali zakupu vozil razen osebnih avtomobilov na 60 % in sicer do maksimalno 6 000 PLN.
   Ta omejitev zajema le vozila razen osebnih avtomobilov z maksimalno dovoljeno nosilnostjo nad 500 kg in maksimalno težo 3,5 tone.
   Člen 2
   Člen 1 se ne uporablja za naslednje kategorije vozil:
   
               (a)
            
            
               vozila, kupljena z namenom nadaljnje prodaje, najema ali zakupa;
            
         
               (b)
            
            
               vozila, ki so v skladu z merili na podlagi davčnih določb vozila, načeloma namenjena prevozu blaga;
            
         
               (c)
            
            
               vozila, namenjena opravljanju posebnih nalog;
            
         
               (d)
            
            
               vozila, primerna za prevoz najmanj 10 ljudi vključno z voznikom.
            
         Člen 3
   Z odstopanjem od člena 26(1)(a) Direktive 2006/112/ES se Republiki Poljski dovoli izjema, da ne obravnava kot opravljanje storitev za plačilo, kadar davčni zavezanec ali njegovo osebje uporabljajo vozila, za katera velja omejitev iz člena 1 tega sklepa, v zasebne namene ali splošneje, za druge namene kakor za namene svoje dejavnosti.
   Člen 4
   Ta sklep začne učinkovati na dan uradnega obvestila.
   Veljati preneha 31. decembra 2013.
   Člen 5
   Ta sklep je naslovljen na Republiko Poljsko.
   
      V Bruslju, 27. septembra 2010
      
         
            Za Svet
         
         
            Predsednik
         
         K. PEETERS
      
   
   
      (1)  UL L 347, 11.12.2006, str. 1.